cyanic-selkie/wikianc huggingface dataset:
Hilma af Klint
Elämänvaiheet
Ruotsalaisen merikapteenin tyttärenä Hilma af Klint vietti nuoruudessaan kesiä Mälaren-järven Adelsön-saarella. Hän peri isältään kiinnostuksen matematiikkaan. Hilma af Klint aloitti 18-vuotiaana (noin vuonna 1880) opinnot Konstfackissa Tukholmassa ja sai muotokuvamaalarin koulutuksen. Hän jatkoi opintoja vuonna 1882 Ruotsin kuninkaallisessa taideakatemiassa. Opintojen jälkeen hän elätti itsensä maalaamalla muotokuvia ja maisemia ateljeessaan Hamngatan 5:ssä Tukholmassa. Ateljeen käyttöoikeus oli taideakatemian antama stipendi hänen hyvin suoritetuista opinnoistaan.
Postuumi huomio
Hilma af Klintin huomattavan laaja abstrakti tuotanto ei ollut kertaakaan esillä hänen elinaikanaan, koska hän ei uskonut oman aikansa olevan vielä kypsä sille. Hän määräsi testamentissaan, ettei niitä saisi asettaa esille ennen kuin hänen kuolemastaan olisi kulunut 20 vuotta. Todellisuudessa kului runsaat 40 vuotta ennen kuin töitä oli nähtävillä. Ensimmäinen näyttely, jossa oli esillä hänen abstrakteja teoksiaan, oli The Spiritual in Art, Abstract Painting 1890–1985. Näyttely järjestettiin Los Angelesissa vuonna 1986, ja siitä tuli af Klintin suuri läpimurto yleiseen tietoisuuteen.
Hilma af Klintin teokset herättivät hämmästystä 1980-luvun taidemaailmassa. Ne aiheuttivat myös taidehistoriallisen hämmennyksen, koska af Klint oli maalannut abstrakteja teoksia jo vuosina 1908–1910 eli ennen abstraktin taiteen läpimurtoa.
Näyttelyitä
Hilma af Klintin teoksia oli esillä hänen elinaikanaan vuonna 1906 taide- ja teollisuusnäyttelyssä Norrköpingissä, 1907 Lundissa, 1911 ruotsalaisten naistaiteilijoiden näyttelyssä Ruotsin taideakatemiassa Tukholmassa, sekä vuonna 1914 balttilaisessa näyttelyssä Malmössä. Hänen kuolemansa jälkeen teoksia oli esillä ensimmäistä kertaa 1986–1987 Los Angelesin County Museum of Artissa yhteisnäyttelyssä The Spiritual in Art, Abstract Painting 1890–1985.
Algerian sota
Sotatapahtumat
Ranskalaiset käyttivät ensimmäistä kertaa sodankäynnin historiassa helikoptereita nopeisiin maataistelujoukkojen kuljetuksiin. Myöhemmin yhdysvaltalaiset joukot käyttivät samaa helikopteritaktiikkaa Vietnamin sodassa. Lokakuussa 1956 Ranskan ilmavoimat pakottivat Tunisiaan matkalla olleen marokkolaisen DC-3-lentokoneen laskeutumaan Algiersiin. Lentokoneessa matkustivat mukana Ahmed Ben Bella, Mohammed Boudiaf, Mohammed Kehider ja Hocine Ait Ahmed.
De Gaullen toiminta ja rauhansopimus
Rauhansopimuksen astuttua voimaan Algeriassa järjestettiin kansanäänestys, jonka lopputuloksen mukaisesti maasta tuli vielä samana vuonna itsenäinen valtio. Sodan päätyttyä noin 1 200 000 eurooppalaisperäistä siirtolaista muutti pois maasta peläten kantaväestön kostotoimenpiteitä. Ranskaa kannattaneet algerialaiset muslimit joutuivat kotimaassaan vainon kohteeksi: 91 000 pakeni Ranskaan ja ainakin 50 000:n arvellaan tulleen surmatuiksi.
Farinelli
Farinelli päätyi muun muassa Englannin ja Ranskan jälkeen Espanjaan, jossa hänen oli alun perin tarkoitus viettää muutamia kuukausia, mutta jonne hän jäi lähes 25 vuodeksi. Espanjan kuningatar pyrki parantamaan kuningas Filip V:n melankoliaa Farinellin laululla ja Farinellin näin hankkima vaikutusvalta nosti hänet aina käytännössä maan pääministeriksi asti, vaikka hän ei muodollisesti virkaa hallinnutkaan. Kaksi vuosikymmentä Farinelli lauloi samoja lauluja Espanjan kuninkaalle. Ferdinand VI:n noustessa valtaan Farinelli nimitettiin johtajaksi Madridin ja Aranjuezin teattereihin, joihin hän tuotti pääasiassa Pietro Metastasion teksteihin pohjaavia oopperoita. Hän myös teki yhteistyötä Espanjaan asettuneen italialaisen Domenico Scarlattin kanssa. Kaarle III:n noustua valtaan Farinelli palasi Bolognaan ja vietti siellä eläkkeellä elämänsä viimeiset vuodet.
Puerto Princesa
Puerto Princesa on kaupunki Filippiinien Palawanin provinssin suurimmalla saarella, Palawanissa. Se on maakunnan hallinnollinen keskus mutta on itse kuitenkin yksi Filippiinien 38:sta hallinnollisesti itsenäisestä kaupungista. Kaupungin asukasluku oli 255 116 vuonna 2015.
Bulgarialaiset
Bulgarialaiset tai bulgaarit ovat eteläslaavilainen   kansa, joka muodostaa pääosan Bulgarian väestöstä. Bulgarialaiset ovat hyvin läheistä sukua makedonialaisille. Bulgarialaisia on kaikkiaan noin 7 miljoonaa, joista 6 miljoonaa asuu Bulgariassa. Perinteisiä bulgarialaisvähemmistöjä asuu lisäksi nykyisten Moldovan ja Ukrainan alueilla (Bessarabian bulgaarit), Romaniassa (Baanaatin bulgarialaiset), Pohjois-Makedoniassa, Kreikassa, Serbiassa ja Turkissa. Siirtolaisuuden myötä bulgarialaisia on levinnyt myös eri puolille maailmaa lähinnä Eurooppaan ja Pohjois-Amerikkaan.
Aureliano Bolognesi
Bolognesi voitti sarjan 60 kg olympiakultaa Helsingissä 1952. Hän voitti välierässään isäntämaan Erkki Pakkasen ja loppuottelussa Puolan Aleksy Antkiewiczin. Bolognesi kuoli 87-vuotiaana 30. maaliskuuta 2018.
Mikko Löytty
Mikko Löytty (s. 1961 Tampere) on suomalainen basisti. Hän on vaikuttanut muun muassa veljiensä Jaakko Löytyn ja Sakari Löytyn orkestereissa sekä yhtyeissä Pepe Ahlqvist & The Rolling Tumbleweed, Hurriganes, Herra Heinämäen Lato-orkesteri, Q.Stone ja SF-Blues. Hän on tehnyt yhteistyötä muun muassa Mikko Kuustosen, Heikki Salon, Dave Lindholmin, Jukka Tolosen, Pepe Ahlqvistin, Heikki Silvennoisen, Eero Raittisen, Janne Louhivuoren, Remu Aaltosen, Veli-Matti Järvenpään, Jarkka Rissasen ja Minna Kettusen kanssa.
Löytty on myös toiminut tuottajana muutamille levyille kuten Kikka Laitisen Sinistä-levylle.
Luettelo Diablo-pelisarjan hahmoista
Diablo the Lord of Terror
Diablo on vaiken vastus molemissa Diablo -peleissä, osittain Apocalypse (Maailmanloppu) ja Red Lightning Hosen voimiensa ansiosta.
Lachdanan
Lachdanan oli hieno ritari ja Kuningas Leoricin palvelija, joka selvisi hyökkäyksestä Westmarchiin (naapurivaltakunta) ja palasi vain löytääkseen hänen kuninkaansa kääntyen lopullisesti seonneeksi. Kuningas, joka oli tullut hulluksi Diablon ansiosta, määräsi viimeiset sotilaansa Lachdananin ja hänen joukkojensa kimppuun, mutta Lachdananin selviytyi, ja onnistui lopulta tappamaan kuninkaan itse. Viimeisillä voimillaan Leorick kirosi Lachdanin ikuiseen kärsimykseen, koska oli omasta mielestään pettänyt hänet. Lachdanan onnistui kuitenkin vastustamaan kirousta muita sotilaita pidempään ja yhtenä tehtävänä Helvetin tasoilla on pelastaa hänen sielunsa löytämällä Golden Elixir.
Wirt the Peg-Legged Boy
Wirt on nuori poika, joka asuu Tristramissa ensimmäisen Diablon aikana. Hänellä on puujalka, sen jalan kohdalla, jonka hän menetti tyrmissä, kun Arkkipiispa Lazarus johti osan kaupunkilaisista heidän turmioonsa (Wirt oli yksi lapsista, jotka oli kidnapattu). Wirt pelastui seppä Griswoldin pelastaessa tämän. Nyt hän myy kalliita maagisia tavaroita pelaajalle (ja luultavasti muillekin) kaupungin laidalla, eikä anna kenenkään katsoa valikoimaansa, ennen kuin on saanut viisikymppiä sitä ennen.
Bishibosh
Bishibosh, toisin kuin Rakanishu, on uniikki shamaani, joka löytyy Cold Plainsista. Pelaaja voi kuulla pienempien demonien kutsuen häntä nimellä.
Blood Raven
Ääni: Lani Minella
Blood Raven on yksi Andarielin turmelemista Rogueista. Hän taisteli Diabloa vastaan Tristramissa, mutta jotenkin hän kääntyi pimeyteen, ja hän oli tärkeässä asemassa Sightless Eyen sisarusten turmelemisessa. Diablo II aikaan hän alkoi herättää kuolleita henkiin Roguiden monasteryllä ensimmäisessä luvussa saadakseen aikaan epäkuolleiden armeijan.
Magical Mystery Tour
Sävellystyö ja kappaleiden levytys
Muutamat LP-levylle sisältyneistä kappaleista olivat sävelletty ja nauhoitettu jo Sgt. Pepperin sessioissa ja osaan kappaleista oli jo ideat valmiina. Kaikki EP-levylle sisälletyistä kappaleista olivat kuitenkin levytetty vasta Magical Mystery Tourin äänityksissä. Muutamat Sgt. Pepperin ulkopuolelle jätetyistä kappaleista jätettiin kuitenkin myös Magical Mystery Tourin ulkopuolelle. Magical Mystery Tour äänitettiin virallisesti 25. huhtikuuta - 7. marraskuuta 1967, mutta muutamat kappaleista jotka esiintyvät LP-versiolla äänitettiin jo 24. marraskuuta 1966 - 21. huhtikuuta 1967 välisenä aikana.
Tokutarō Momiyama
Momiyama julkaisi joukon lintutieteellisiä artikkeleita.
Luettelo Diablo-pelisarjan hahmoista
The Countess
The Countess on yksi pienistä pomoista eräässä tehtävässä ensimmäisessä luvussa. Tehtävässä pitää etsiä rikkauksia, jotka ovat piilotettu tämän Black Marshissa olevan tornin alla oleviin käytäviin.
Infiniti M (Y50)
Infiniti M (Y50) on Infiniti M:n kolmas sukupolvi, jota valmistettiin vuosina 2005–2010. Japanissa sitä myytiin Nissan Fuga -nimisenä. Auto esiteltiin yleisölle samana päivänä helmikuussa 2006, kun sen pääkilpailja Lexus esitteli uuden GS:n.
Valeri Božinov
Valeri Emilov Božinov (, s. 15. helmikuuta 1986 Gorna Orjahovitsa, Bulgaria) on bulgarialainen jalkapalloilija, joka edustaa Serie A:ssa pelaavaa Parmaa. Hänen pelipaikkansa on hyökkääjä.
Luettelo Diablo-pelisarjan hahmoista
The Dark Wanderer
Vaeltaja ja Tal Rasha matkustivat Kurastiin ja siellä sijaitsevaan Zhakarumin temppeliin. Siellä he kohtasivat kolmannen demonin valtaaman kuolevaisen, Snkakerun, jonka kolmas veli, Mephisto, Vihan Lordi, oli vallannut. Yhdessä, veljekset aukaisivat portin Helvettiin palatakseen sinne jälleen valtaan. Vaeltajan tien pää koitti, kun Diablo muutti Vaeltajan ruumiin (ollen nyt täydessä vallassa) omaksi hahmoksi ja marssi portin läpi Helvettiin...
Drognan
Ääni: Brian George
Elzix
Ääni: Tony Pope
Kashya
Kashya on Rogue Encampmentin elossa olevien Rogueitten johtaja, joka ei pidä ulkopuolisista. Hän sanoo olevansa Rogueiden todellinen johtaja, toisin kuin Akara, joka on heidän henkinen johtajansa. Kashy antaa pelaajalle toisen tehtävän, jossa sinun pitää tappaa entinen Roqueitten jäsen, joka on kääntynyt hyviä vastaan. Palkkioksi tehtävästä pelaaja saa oman apurin (Mercenary).
Lysander
Lysander on vanha ja lähes kuuro taikapullojen myyjä toisen luvun Lut Gholenissa. Hänen lähelleen ei Elziksin mukaan kannata mennä, kun hän valmistelee pullojaan. Hän on pullojen myyjä, jolta voi ostaa kaikenlaisia pulloja.
Marius
Marius on päähenkilö toisen Diablon välinäytöksissä.
Tyrael
Tyrael, arkkienkeli, on yksi päähahmoista Diablo II -pelissä. Hänet nähdään hupullisena enkelinä, jonka kasvot ovat hupun peittämät. Hän on suurikokoinen valkosiipinen hahmo, jolla on yllään ruskeita ja kultaisia kaapuja (pelin monissa välianimaatioissa hänellä on joskus kaapujensa päällä panssari). Tyrael on yksi kolmesta enkelistä, jotka pelissä voi nähdä: Hadriel löytyy neljännen näytöksen River of Flamiltä pelaajan matkalla tuhoamaan Diablo ja Izual on entinen (rappeutunut) arkkienkeli.
Haedrig Eamon
Ääni: Simon Templeman
Maghda
Ääni: Susanne Blakeslee
Boeing 737
Versiot
737-200 on 737-100:n pidennetty versio Yhdysvaltain markkinoita varten. Classic-mallit (300-500) puolestaan olivat ensimmäisiä lasiohjaamolla tehdasvarustettuja 737-koneita, tosin niihin tarjottiin alkuvaiheessa myös perinteistä ohjaamoa, joka kuitenkin jäi harvinaisuudeksi, kun aluksi 500-malliin tarjottu lasiohjaamo osoittautui ergonomialtaan ylivertaiseksi. Perinteisen ohjaamon valitsi ensimmäisiin Classiceihinsa mm. Southwest säilyttääkseen yhtenäisyyden Original-koneidensa kanssa. Tämä ohjaamo oli koneissa käytössä niiden elinkaaren ajan, vuoteen 2017. Vanhin kaupallisessa matkustajaliikenteessä käytössä oleva suihkukoneyksilö syyskuussa 2021 on kanadalaisen Nolinorin operoima 737-200, rekisteritunnukseltaan C-GNLK, joka alkujaan toimitettiin Transavialle jo 1974. l
Tekniset tiedot
Lähteet: Boeing 737 specifications, 737 Airport Planning Report ja b737.org.uk.
pienoiskuva|737:n eri versioita.
Onnettomuudet
pienoiskuva|[[China Airlinesin lento 120 tuhoutui tulipalossa Okinawan lentoasemalla vuonna 2007. Kukaan ei kuollut onnettomuudessa.]] Valmistetuista koneista 209 eli noin 2,0 prosenttia on lokakuuhun 2018 mennessä tuhoutunut onnettomuuksissa, kaappauksissa ja terroriteoissa. Vertailu muihin konetyyppeihin on vaikeaa, sillä yhtä pitkään ja yhtä laajassa käytössä olleita konetyyppejä ei juuri ole. Kenties lähimmäs pääsevät Douglas DC-9 ja sen jatkokehityksenä syntyneet MD-80, MD-90 ja Boeing 717. Niitä valmistettiin vuosina 1965–2006 yhteensä 2 350 kappaletta, joista noin 6,2 prosenttia menetettiin onnettomuuksissa. Boeing 737:n pääkilpailijalla, Airbus A320 -sarjalla, vastaava osuus on vain noin 0,5 prosenttia. Se kuitenkin lensi ensilentonsa vuonna 1987, 20 vuotta Boeing 737:n jälkeen.
Willy Baer
Työt
Osa Mikaelinkirkon lasimaalauksista tuhoutui tammikuun 1940 pommituksissa, mutta Turussa Baerin 1900-luvun alussa toimittamia art nouveau- eli jugendtyylisiä lasitöitä on yhä näkyvillä parissakymmenessä kohteessa. Eräs hienoimmista Baerin lyijylasitöistä sijaitsee Yliopistonkadun ja Käsityöläiskadun kulmassa, vanhan Turun Kirjekuoritehtaan talon julkisivussa.
Kreikan ortodoksinen kirkko
Kirkon synty
Kreikka oli kristinuskon varhaisia keskuksia. Ensimmäiset seurakunnat nykyisen Kreikan alueelle syntyivät viimeistään apostoli Paavalin lähetystyön tuloksena 60-luvulla jaa. Apostolien tekojen mukaan Paavali perusti seurakunnat Filippoihin, Thessalonikiin ja Korinttiin sekä saarnasi Ateenassa.
Alessandro Fortis
Alessandro Fortis (16. syyskuuta 1842 Forlì, Kirkkovaltio – 4. joulukuuta 1909 Rooma) oli italialainen poliitikko, joka toimi Italian pääministerinä 1905–1906.
Täältä jostakin (runoantologia)
Täältä jostakin – Suomen kenttäarmeijan runoja on vuonna 1943 julkaistu runoantologia, joka sisältää rintamamiesten runoja.
Teoksen toimitustyö
Teoksen on toimittanut Olavi Paavolainen ja sen kustantaja on WSOY. Teoksessa on 140 runoa 80 runoilijalta. Alun perin teos annettiin toimitettavaksi kolmihenkiselle ryhmälle, johon Paavolaisen lisäksi kuuluivat Matti Kurjensaari ja everstiluutnantti Yrjö Vasama. Muut eivät kiireiltään juuri ehtineet osallistua toimitustyöhän, joten se jäi Paavolaisen harteille. Heidät on silti mainittu teoksen toimituskuntana.
The Singers Unlimited
Ennen Singers Unlimitedin perustamista Puerling ja Shelton olivat olleet mukana niin ikään Puerlingin jo vuonna 1953 perustamassa The Hi-Lo’s -mieskvartetissa. The Singers Unlimited perustettiin alun perin sivuprojektiksi mainosmusiikin äänityksiä varten, mutta jazzpianisti Oscar Peterson sai kuulla yhtyettä ja suositteli yhtyettä saksalaiselle MPS-levymerkille, jolle itsekin silloin levytti.
Kaikki yhtyeen MPS-albumit julkaistiin uudelleen seitsemän CD-levyn boxina Magic Voices vuonna 1997.
Affiinimuunnos
missä on skaalausmatriisi,  on kiertomatriisi ja  on peilausmatriisi. Skaalausmatriisi on lävistäjämatriisi.
Kirjallisuutta
تحويل أفيني
Alfa Romeo 155
Alfa Romeo 155 on Alfa Romeon vuosina 1992–1998 valmistama ylemmän keskiluokan automalli, joka korvasi Alfa Romeo 75:n. Sen seuraajaksi tuli Alfa Romeo 156.
Teenage Mutant Ninja Turtles II: Back from the Sewers
Teenage Mutant Ninja Turtles II: Back from the Sewers on Konamin kehittämä tasohyppely, joka on julkaistu vuonna Game Boylle. Peli on jatko-osa Teenage Mutant Ninja Turtles: Fall of the Foot Clan pelille.
Kakkosen kausi 2015
Eteläinen lohko ja Läntinen lohko alkoivat 24. huhtikuuta, Itäinen lohko ja Pohjoinen lohko 25. huhtikuuta.
Pohjoislohko
Lähde:
20 maalia: 15 maalia: 14 maalia: 12 maalia: 10 maalia:
Parhaat pelaajat
Jalkapallon Pelaajayhdistys valitsi vuoden 2015 Kakkosen lohkojen parhaat pelaajat pelaajien oman äänestyksen perusteella :
Ikalaborgin vapaaherrakunta
Ikalaborgin vapaaherrakunta oli valtaneuvos Schering Rosenhanen vuonna 1652 saama läänitys. Se käsitti Kalajoen pitäjän lukuun ottamatta jalkaväen käyttöön määrättyjä tiloja.
Ikalaborgin nimitys juontaa juurensa ruotsin kieleen, sillä ‘i Kalajoki socken’ tarkoittaa suomeksi 'Kalajoen pitäjässä'. Ikalaborgin vapaaherrakunnan historia jäi varsin lyhyeksi, sillä se lakkautettiin jo vajaan neljännesvuosisadan toiminnan jälkeen vuonna 1675. Vapaaherrakunta käsitti yhteensä 149 7/ 12 manttaalia. .
Rudolf Stahl
Rudolf Stahl (11. helmikuuta 1912 – 7. kesäkuuta 1984) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Stahl pelasi turnauksessa kaksi ottelua.
Halti (täsmennyssivu)
Halti tarkoittaa seuraavia:
Natalil Lintala
Lintalalla oli kiinnitys Tampereen Teatteriin syksystä 2010 kevääseen 2012, jolloin hän siirtyi freelance-näyttelijäksi Helsinkiin. Tampereella Lintala esitti Pollyn roolin Kolmen pennin oopperassa, jonka ensi-ilta oli syksyllä 2010, ja esiintyi myös näytelmissä Särkelä itte, Pesulan likat, Hämähäkkimiehen kosto, Onnen maa ja I love you, because.
Jonas Höglund
Jonas Höglund (s. 29. elokuuta 1972 Hammarö, Ruotsi) on ruotsalainen uransa lopettanut jääkiekkoilija. Rightin laitahyökkääjä pelasi urallaan yhteensä 545 NHL:n runkosarjaottelua tehoin 117+145=262. Jäähyminuutteja tuli 112. Höglund pelasi myös suhteellisen pitkän uran Elitserienissä, jossa 421 runkosarjaottelua toivat tehot 134+107=241. Hän pelasi urallaan myös Sveitsissä.
Fiat Talento
Fiat Talento on Fiat Professionalin vuosina 2016–2020 valmistama pakettiautomalli, joka korvasi Fiat Scudon. Sen lähes identtiset sisarmallit ovat Opel Vivaro, Renault Trafic ja Nissan Primastar. Kooltaan malli sijoittui pienemmän Doblòn ja suuremman Ducaton väliin. Nimi Talento tulee antiikinaikaisesta kolikosta, mutta englanninkielinen sana talent tarkoittaa myös taitoa ja kykyä. Pakettiauton lisäksi Talento oli myös saatavana Combi-henkilönkuljetusversiona. Vuonna 2022 Talenton korvaajaksi tulee uusi Fiat Scudo.
Galicia
Maantiede
Ilmasto on rannikolla selvästi viileämpi ja kosteampi kuin sisämaassa. Rannikon A Coruñassa vuoden lämpimintä aikaa on heinäkuusta syyskuuhun, jolloin keskimääräinen ylin lämpötila on noin 22 astetta. Keskimääräinen alin lämpötila on koko vuoden 8–16 astetta. Sadetta saadaan lokakuusta helmikuuhun yli sata millimetriä kuukaudessa. Sisämaan Ourensessa elokuun keskimääräinen ylin lämpötila on lähes 30 astetta ja kuukauden sademäärä ylittää 100 mm vain joulukuussa.
Desiré Wilson
Wilson osallistui urallaan ainoastaan yhteen MM-sarjan osakilpailuun, Britannian Grand Prix'in, vuonna 1980. Tulokseksi kilpailusta jäi karsiutuminen.
Miamin tatuointitarinat
pienoiskuva|Miamin tatuointitarinoiden logo. pienoiskuva|Miami Inkin tiimi.
Miami Ink (suomessa Miamin tatuointitarinat) on amerikkalainen tositv-sarja, joka kertoo Love/Hate -nimisen tatuointiliikkeen arjesta Miami Beachilla Floridassa. Liikkeen omistaa Ami James yhdessä Chris Nunezin kanssa. Muita vakiotatuoijia ovat Chris Garver, Darren Brass sekä Yoji Harada. Sarjassa on esiintynyt myös muita tatuoijia, kuten muun muassa Kat Von D.
Jalkojen pesu
Ortodoksinen kirkko
Alkurukouksien jälkeen apostolit asettuvat paikoilleen; kaikki riisuvat valmiiksi oikean jalan kengän ja sukan. Piispa saapuu ylidiakonin saattamana, pukeutuneena vain alusstikariin ja omoforiin; diakoni lukee ensimmäisen ehtoollisen asettamista koskevaa evankeliumia (Joh. 13:3-17); piispa riisuu omoforin ja vyöttää itsensä pellavaliinalla; avustaja kaataa vettä kannusta pesuastiaan ja piispa pesee jokaisen apostolin esittäjän oikean jalan.
Remonttiryhmä
Historia
Remonttiryhmä poistettiin rekisteristä sen omasta pyynnöstä vuodenvaihteessa 2001–2002, jolloin myös eduskuntaryhmä lopetti Kuisman siirryttyä SDP:hen. Lakkauttaminen kävi ajankohtaiseksi kehnosti menneiden kunnallisvaalien jälkeen. Jäsenten aktiivisuus alkoi laskea ja Kuisma arvioi, ettei Remonttiryhmällä ollut mahdollisuuksia tai resursseja nousta merkittävämmäksi poliitti­seksi voimaksi. Hän kehotti myös kannattajiaan siirtymään SDP:hen. Päätös lopettamisesta tehtiin maaliskuun 2001 puoluekokouksessa. Lakkauttamisesta tiesi ennen kokousta vain puolueen työvaliokunta. Vuoden 2000 lopussa Remonttiryhmän jäsenmaksun oli maksanut 179 kansalaista.
Politiikka
Lisäksi puolue suhtautui kielteisesti pakolaisiin. Puheenjohtaja Kuisma itse oli todennut että hänen yritys oli täyttää Suomen poliittiseen liikkumatilaan Le Penin mittaisen aukon.
Operaatio Oboe 1
Taustaa
Tarakanin pieni saari sijaitsee Borneon koillispuolella, ja saaren öljykentät tekivät saaresta japanilaisille houkuttelevan hyökkäyskohteen Tyynenmeren sodassa. Japani hyökkäsi Tarakaniin vuonna 1942 osana Hollannin Itä-Intian sotaretkeä ja Tarakanin taistelun jälkeen japanilaiset saivat saaren öljykentät hallintaansa.
Suomen sisällissota Keski- ja Pohjois-Pohjanmaalla
Pohjois-Pohjanmaa
Etelä- ja Keski-Pohjanmaasta poiketen Pohjois-Pohjanmaalla oli myös työväenliikkeellä vahva kannatus. Esimerkiksi Oulussa sosialidemokraatit saivat vuoden 1916 eduskuntavaaleissa yli 55 % äänistä. Maaliskuussa 1917 tapahtuneen vallankumouksen jälkeen porvarillisen kaupunginvaltuuston rinnalle perustettiin työväenneuvosto, johon kuuluivat muun muassa Yrjö Kallinen, Yrjö Mäkelin ja Hannes Uksila. Kesän 1917 aikana Oulun ympäristössä oli runsaasti maataloslakkoja, ja elokuussa tilanne kiristyi entisestään ruokapulan sekä työväestön heikentyneen taloudellisen aseman vaikutuksesta. Muualla maassa nähtyjä mellakoita ei kuitenkaan syntynyt, kun Yrjö Kallinen onnistui arvovallallaan rauhoittamaan elintarvikkeita etsineet väkijoukot. Syksyllä Ouluun perustettiin työväen järjestyskaarti, joka marraskuun yleislakon aikana vastasi järjestyksenpidosta ja miehitti kaupungin tärkeimmät rakennukset. Ouluun oli perustettu myös suojeluskunta jo lokakuussa, ja yleislakon jälkeen molemmat alkoivat aseistautumaan.
Limingan, Raahen ja Oulun valtaukset
Oulun tilanne kärjistyi kun maaherra Matts von Nandelstadh lähetti kaikkiin läänin kuntiin kirjeen, jossa pyydettiin suojeluskuntien apua järjestyksenpitoon. 28. tammikuuta Oulun työväenneuvosto uhkasi esittää samanlaisen avunpyynnön työväen järjestyskaarteille, ellei maaherra peruisi omaansa. Työväenneuvosto yritti myös saada kaupungissa olleet venäläisjoukot puolelleen, mutta niiden komentajat eivät suostuneet yhteistyöhön. Ouluun matkalla ollut Nivalan suojeluskunta kävi samana päivänä Ylivieskan rautatieasemalla laukaustenvaihtoa paikallisen punakaartin kanssa. Yksi suojelukuntalainen ehti saamaan surmansa ennen punaisten perääntymistä. Oulun ensimmäinen yhteenotto nähtiin 30. tammikuuta, jolloin 300 suojeluskuntalaisen ja punakaartin välille syntyi lyhyt taistelu. Valkoiset vetäytyivät lääninhallituksen ja Oulun lyseon tiloihin, jonka jälkeen muu kaupunki jäi punaisten hallintaan. Rovaniemen punakaartin päällikkö Kaarlo Kurki kävi samaan aikaan Oulussa hakemassa aseita Kemin punaisille. Hän kehotti punakaartia jättämään kaupungin ja perustamaan puolustuslinjan Siikajoelle, josta oululaiset kuitenkin kieltäytyivät. pienoiskuva|vasen|Valkoisten voitonparaati [[Oulun kauppatorilla 4. helmikuuta.]] Kuultuaan valkoisten epäonnistumisesta Oulussa lähetti kenraali Mannerheim paikalle 650 miehen vahvuisen lisäjoukon, jota komensi kenraalimajuri Alexander Tunzelman von Adlerflug. Hän ei käynnistänyt hyökkäystä välittömästi, vaan 31. tammikuuta Oulun eteläpuolella Ruukissa käytiin osapuolten välisiä neuvotteluja. Punaisten edustajana ollut Yrjö Kallinen lupasi punakaartin antavan aseensa työväenneuvostolle, joka puolestaan luovuttaa ne hallitukselle. Lisäksi sopimukseen kuului, että Oulussa olevat venäläiset saavat poistua Suomesta aseineen. Ehdotus hyväksyttiin alustavasti, mutta 2. helmikuuta käydyt jatkoneuvottelut kariutuivat Mannerheimin vaatimukseen ehdottomasta antautumisesta. Muhoksella käytiin samana päivänä lyhyt kahakka punakaartin ja Ouluun suunnanneen Kajaanin suojeluskunnan välillä.
Valkoinen armeija Pohjanmaalla
pienoiskuva|Ruotsalainen prikaati lähdössä Oulusta rintamalle 25. maaliskuuta. Valkoiset järjestivät valtaamillaan paikkakunnilla näyttävät voitonparaatit. Kokkolassa se pidettiin jo valtausta seuranneena iltana, ja Oulussa 4. helmikuuta. Kun Keski- ja Pohjois-Pohjanmaan olivat valkoisten hallussa alettiin maakunnissa kokoamaan Etelä-Suomen rintamille lähetetäviä joukkoja. Vaasan senaatin 18. helmikuuta antaman asevelvollisuusjulistuksen jälkeen Keski-Pohjanmaan miehistä muodostettiin muun muassa länsiarmeijaan kuulunut Keski-Pohjanmaan reservipataljoona. Pohjois-Pohjanmaan asevelvollisista muodostettiin itäarmeijan 1. jääkäriprikaatin 1. jääkärirykmentti sekä länsiarmeijan 4. Pohjois-Pohjanmaan rykmentti.
Art-Print
Art-Print Oy oli 1991 perustettu Helsingissä, Kokkolassa ja Ylivieskassa toimiva kirjapaino. Yritys painoi sekä arkki- että rotaatiopainomenetelmillä mm. sanoma- ja aikakauslehtiä, kirjoja, esitteitä, kortteja ja vuosikertomuksia. Helsingissä toiminut 1989 perustettu DT Press Oy sulautettiin yritykseen 2004 sekä 2000 perustettu Pohjanmaan Kirjapaino Oy 2005. Ylivieskassa toiminut Kalajokilaakson Kirjapaino Oy:n arkkipaino (KL-Paino) siirrettiin liiketoimintasiirroilla osaksi Art-Print Oy:tä 2005. Yritys kuului Keski-Pohjanmaan Kirjapaino Oyj:n konserniin. Tammikuussa 2012 Lönnberg Painot Oy osti Art-Print Oy:n. Elokuussa 2017 Grano osti Lönnbergin.
Ampumahiihdon maailmancup 1999–2000
Kilpailukalenteri
Ohjelmaan kuului yhdeksän kilpailuviikonloppua, sekä MM-kilpailut. Miesten viestin maailmanmestaruuskilpailu siirrettiin kuitenkin sumun vuoksi Lahden kilpailuviikonlopun yhteyteen.
Koli
Kasvillisuus
Kolille tyypillistä on eteläisen ja pohjoisen kasvilajien esiintyminen rinnakkain. Alueella kauan sitten levinneitä tundra- ja tunturi kasveja ovat muun muassa kalliorinteillä viihtyvä pahtarikko, tunturikiviyrtti ja viherraunioinen. Pohjois-Karjalassa harvinaista taigalajeja Kolilla ovat korpisorsimo, kaiheorvokki ja karjalanruusu. Eteläistä kasvistoa edustavat levinneisyysalueensa pohjoisrajoilla kasvavat syyläjuuri, lehtopähkämö, tuoksumatara ja lehmus.
Matkailun historiaa
Toinen maailmansota pysäytti matkailutoiminnan kehittämisen yli 20 vuodeksi. Sodan jälkeen matkailua alettiin kehittää varsin hitaasti, mutta 1950- ja 1960-luvuilla parannettiin tieyhteyksiä ja uusittiin leirintäalue. Ylämajan tilalle rakennettiin uusi hotelli vuonna 1970. 1970-luvulla oli useita laajempiakin suunnitelmia, mutta ne kaatuivat osittain energiakriisin takia.
Claude Debussy
Viimeiset vuodet (1910–18)
Vuonna 1915 Debussy kävi ensimmäisessä paksusuolen leikkauksessa. Toimenpiteestä oli apua vain hetkeksi, ja Debussyn fyysinen tila oli tukala. Hän oli myös riitaantunut julkisesti säveltäjä Camille Saint-Saënsin kanssa. Debussyn terveydentila heikkeni edelleen. Hän johti viimeisen julkisen konserttinsa 14. syyskuuta 1917. Vuoden 1918 alussa Debussy joutui vetäytymään kotiinsa vuodepotilaaksi. Hän kuoli 25. maaliskuuta 1918 kotonaan. Ensimmäinen maailmansota jatkui, eikä Debussylle voitu järjestää julkista hautausta. Hänet haudattiin ensin väliaikaisesti Père Lachaisen hautausmaalle, ja siirrettiin myöhemmin pienelle Passyn hautausmaalle.
Musiikkityyli
Yksityiselämässään Debussy oli mukavuudenhaluinen, eikä perhe-elämäkään sujunut aina auvoisasti. Hänen ensimmäinen vaimonsa Rosalie Texier yritti itsemurhaa, kun säveltäjä karkasi toisen naisen luo. Toisesta avioliitosta Emma Bardac’n kanssa hänellä oli tytär Claude-Emma eli ”Chouchou”. Claude-Emma kuoli kurkkumätään 13-vuotiaana. Eksentrikkosäveltäjä Erik Satien kanssa Debussyllä oli pitkä ystävyyssuhde, joka hyödytti molempia osapuolia myös ammatillisessa mielessä.
Talvisota
Suomen ja Saksan suhteet
Tšekkoslovakian valloitus keväällä 1939 nähtiin Suomessa vieläkin pahempana osoituksena suurvallan häikäilemättömyydestä pienempiä valtioita kohtaan. Se järkytti jopa suomalaisia oikeistopiirejä, koska tätä toimenpidettä ei voinut perustella kansallisuusaatteella. Tämän jälkeen von Blücher totesi Berliiniin lähettämässään raportissa Kolmatta valtakuntaa kohtaan tunnetun arvonannon painuneen Suomessa alimmilleen. Max Jakobson onkin todennut, että ”jos Saksan Helsingin-lähettilään von Blücherin raportit vuosilta 1937–1939 olisivat vahingossa eksyneet Moskovaan, olisi siellä tuskin enää nähty painajaisunia suomalais-saksalaisesta salaliitosta”.
Saksan propaganda suhtautui nuivasti Suomen apuun länsivalloilta, oli jopa sitä vastaan. Asiaan on mitä ilmeisimmin vaikuttanut hyökkäämättömyyssopimuksen salainen lisäpöytäkirja. Kun presidentti P. E. Svinhufvud aikoi lokakuussa 1939 matkustaa Saksaan hankkimaan Suomelle tukea, lähettiläs Wipert von Blücher sai esimiehiltään Berliinistä kehotuksen estää se: ”Huomauttakaa hänelle, että Saksa ei ole kiinnostunut Suomen ja Neuvostoliiton välisistä ongelmista.” Päin vastoin Saksa kehotti Suomea järkeviin myönnytyksiin, sillä liika itsepäisyys johtaisi sotaan, jonka seurauksena Suomesta olisi pian jäljellä ”vain liikuttava sankaritaru”. Akselivaltioihin kuuluva Italia ei katsonut Saksan toimia suopeasti, vaan yritti asetoimituksin auttaa Suomea siinä suuremmin onnistumatta.
Propagandahyökkäys sodan aattopäivinä
Kun Molotov 28. marraskuuta ilmoitti Kremliin jälleen kutsutulle Yrjö-Koskiselle Neuvostoliiton irtisanovan yksipuolisesti Suomen kanssa tekemänsä hyökkäämättömyyssopimuksen ”Suomen vihamielisen asenteen johdosta”, Yrjö-Koskinen huomautti, ettei sopimusta ollut mahdollista irtisanoa ennen vuotta 1945. Tähän Molotov ei vastannut mitään. Suomalaiset, jotka tunsivat tulleensa loukatuiksi, eivät pysyneet mukana tässä tapahtumaketjussa, vaan pohtivat oikeudellisia näkökohtia, joilla ei ollut todellisuuden kanssa enää paljonkaan tekemistä. Hitlerin Saksa oli kuitenkin menetellyt aivan samalla tavoin kolme kuukautta aiemmin ennen hyökkäystä Puolaan, ja puna-armeija puolestaan oli viivyttänyt marssiaan Itä-Puolaan, kunnes oli voitu todeta Puolan hallitusvallan jääneen vaille käyttäjää ja ukrainalaisten ja valkovenäläisten ”kaipaavan suojelua”. Tätä taustaa vasten oli yhdentekevää, oliko Mainilassa ammuttu vai ei.
Sotilaallinen ja poliittinen hyökkäys
Neuvostojohto muodosti 1. joulukuuta Otto Wille Kuusisen johtaman Suomen Kansanvaltaisen Tasavallan Terijoen hallituksen vuoden 1918 sisällissodan jälkeen neuvosto-Venäjälle paenneista punaisista. Neuvostoliitto ilmoitti tunnustavansa Suomen Kansanvaltaisen Tasavallan hallituksen Suomen ainoaksi viralliseksi hallitukseksi, käyvänsä sotaa valkosuomalaisia kapinallisia joukkoja vastaan ja kieltäytyi neuvottelemasta Risto Rytin 1. joulukuuta muodostaman uuden hallituksen kanssa. Terijoen hallituksen asettaminen paljasti, että Neuvostoliiton tavoitteena oli vallata koko Suomi. Terijoen hallituksen piti toimia myös poliittisena hyökkäyskiilana, joka avaisi puna-armeijalle tien Helsinkiin. Kävikin toisin ja ulkopuolinen uhka yhdisti suomalaiset luokkarajoista riippumatta puolustautumaan Neuvostoliittoa vastaan.
Tavoitteet
Suomalaisten hyvä improvisointikyky (motti- ja joukko-osastojen paloittelutaktiikka) ja torjuntavälineistön nopea kehittäminen (muun muassa polttopullot) sekä puna-armeijan joukkojen sotaliikkeiden lähes täydellinen sitoutuminen tiestöön muuttivat tilanteen suomalaisille edullisemmaksi ja kohotti Suomen sotilaiden itseluottamusta. Sodan paine aiheutti myös henkilövaihdoksia puna-armeijassa.
Merilordi
Merilordi on Yhdistyneen kuningaskunnan laivaston ylimmän komentajan arvonimi. Nykyään koko arvonimi esitetään muodossa First Sea Lord and Chief of Naval Staff. Laivaston esikunnassa toiseksi ylimpänä on toinen merilordi eli Second Sea Lord and Deputy Chief of Naval Staff.
Talvisota
Puna-armeijan vahvuudet ja heikkoudet
Puna-armeijalla oli puolellaan musertava kalusto- ja miesylivoima. Varsinkin tykistö oli tehokas ase suomalaisia vastaan, lisänä olivat panssarivaunut ja lentokoneet. Toisaalta puna-armeijan taktiikka oli peräisin Neuvostoliiton keskialueilta eli aroilta, jossa se käytti avointa hyökkäystä vihollista vastaan. Niinpä mekanisoidun armeijan oli pakko tukeutua aukeille ja teihin. Neuvostoliittolaiset hyökkäsivät suurin joukoin aukeiden yli "uraata" huutaen suomalaisten tuleen. Tätä junnaavaa, kaavamaista ihmisaaltotaktiikkaa sovellettiin vielä sodan lopussakin, vaikka sitä oli korjailtu kokemuksien perusteella tehokkaammaksi. Metsäsodankäynnin erikoisoloista oli ylijohdolla käsitys, mutta joukkoja ei ehditty kouluttaa ennen sodan syttymistä. Upseerit olivat liian sidottuja ohjesääntöihin. Puna-armeijan mekanisoitu kalusto oli osin soveltumatonta metsäsodankäyntiin, toimi vain aukeilla ja teillä eikä useinkaan kestänyt kovia pakkasia.
Talvisodan sotatalous Suomessa
Suomen valmistautuminen sodanajan oloihin oli 1930-luvun lopussa vielä hyvin puutteellista tai keskeneräistä. Suurimmat puutteet olivat materiaalisessa valmistautumisessa. Joitakin lainsäädännöllisiä ja hallinnollisia toimenpiteitä oli toki ehditty suorittamaan, mutta päätökset ja käytännön toimet olivat auttamattomasti myöhässä. Suomalaisen yhteiskunnan valmius sotaan oli siis huono, josta vastuun kantoivat sekä poliitikot että sotilaat. Poliittiset ristiriidat valtion varojen käytöstä johtivat toisaalta puolustusmenojen laiminlyöntiin, mutta mitä ilmeisimmin johtivat samalla myös eri yhteiskuntaluokkien integroitumiseen suomalaiseen yhteiskuntaan, joka taas omalta osaltaan mahdollisti ns. talvisodan hengen muodostumiseen. Sotilaiden maanpuolustuksen kehittämistä haittaava osuus koostuu muun muassa keskinäisestä kiistelyistä ja salailunhalusta. Esimerkkinä vaikkapa kiistely pst-kiväärin kaliiperista, joka saatiin sovittua vasta keväällä 1939 ja talvisotaan mennessä vain aseen prototyyppi ehdittiin kehittää.
Osapuolten tappiot
Joidenkin suomalaispitäjien miehiä kaatui talvisodassa moninkertainen määrä toisiin verrattuna, mikä selittyy tuolloin puolustusvoimissa käytössä olleella aluejärjestelmällä. Jatkosodassa joukko-osastot muodostettiinkin jo toisin, osittain juuri talvisodan kokemusten perusteella.
Ulkomaiden roolit ja apu
290px|left|thumb|Suomen jääpallomaajoukkue Tukholman olympiastadionilla 11.2.1940. [[Ruotsi–Suomi-jääpallomaaottelu 1940|Jääpallomaaottelu Ruotsi-Suomi oli osa myötätuntokampanjaa, joka Ruotsissa järjestettiin Suomen puolesta. Ottelusta saadut varat lahjoitettiin Suomen Punaiselle Ristille. Maaottelun alkuseremonioihin liittyi suomalaisen näyttelijän Ella Erosen suomeksi ja ruotsiksi lausuma Maamme-laulu.]] Ranska ja Yhdistynyt kuningaskunta päättivät helmikuun 5. päivänä retkikunnan lähettämisestä Suomen avuksi. Ensimmäisten joulukuussa tehtyjen suunnitelmien mukaan Petsamon vesille olisi lähetetty liittoutuneitten laivasto-osasto ja mahdollisesti jopa joukkoja valtaamaan takaisin Neuvostoliiton miehittämän Petsamon manneralue. Petsamon merkitys ymmärrettiin kuitenkin pian Suomelle vähäiseksi, ja lisäksi se ei olisi antanut länsivalloille tilaisuutta pysäyttää Saksan elintärkeä rautamalmituonti Kiirunan-Jällivaaran alueelta. Sen vuoksi helmikuun 5. päivänä päätetty operaatio koostui maihinnoususta Norjan rannikolle, etenemisestä Pohjois-Ruotsin malmialueille ja tilanteen salliessa pienemmän osaston jatkamisesta Suomeen. Viimeisen vaiheen olisi voineet estää Saksan voimakkaat vastatoimet Ruotsissa.
Talvisota taiteessa ja viihteessä
Antti Tuuri kirjoitti romaanin Talvisota, jonka pohjalta Pekka Parikka ohjasi 1989 samannimisen elokuvan. Yhdysvaltalainen Chuck Pfaffer ilmoitti loppukesästä 2010 aikomuksestaan tehdä elokuva talvisodan pohjalta. Ruotsalaisen power metal -yhtye Sabatonin vuonna 2008 julkaistulla albumilla The Art of War on Talvisota-niminen kappale.
Frans Jokelainen
Opinnot
Jokelainen kävi kansakoulun ja Seppälän maamieskoulun. Haminan taistelukoulu hän kävi vuonna 1918 ja taktiikan soveltamiskurssit Suojeluskuntain päällystökoulussa vuonna 1925.
Risto Kuisma
Politiikassa
Kuisma valittiin eduskuntaan myös vuoden 2003 vaaleissa. Vuoden 2007 vaaleissa Kuisma putosi varasijalle, mutta nousi uudelleen eduskuntaan 1. heinäkuuta 2010 kuolleen Tommy Tabermannin tilalle syysistuntokauden 2010 alkaessa. Hän ei pystynyt uusimaan paikkaansa vuoden 2011 vaaleissa.
Hannu Raittila
Tausta
Paraisilla nykyisin asuva Raittila vietti lapsuutensa Helsingin Katajanokalla, vankilan ja sataman vaikutuspiirissä. Seurakuntanuoresta tuli 1970-luvulla taistolaisnuori. Hän on opiskellut Helsingin yliopistossa vuosina 1986–1990 poliittista historiaa, sosiologiaa, valtio-oppia ja käytännöllistä filosofiaa.
IAMX
Albumit
Kolmas IAMX-albumi, Kingdom of Welcome Addiction, julkaistiin 19. toukokuuta, 2009. Levy vuoti nettiin kuitenkin jo 5. huhtikuuta. Kahteen edelliseen verrattuna enemmän tunteikkaana ja sanoituksiin keskittyneenä pidettyä levyä, Corner luonnehti leikkisään tapaansa: Kingdom of Welcome Addiction on "kuin Disney World, mutta mukana on huulipunaa, kyynisyyttä ja nokkeluutta". Uudelleenmiksattu ja muokattu versio albumista, Dogmatic Infidel Comedown OK, julkaistiin 19. maaliskuuta 2010.
Vehmaan Kiisto
Vehmaan Kiisto on Vehmaan kunnassa toimiva, vuonna 1914 perustettu urheilun yleisseura. Sen lajivalikoimaan kuuluvat nykyisin hiihto, yleisurheilu sekä palloilu (salibandy, lentopallo ja koripallo). Tunnettuja Vehmaan Kiiston riveissä urheilleita ovat mm. Albin Stenroos, Pertti Karppinen, Timo Aaltonen ja Timo Salonen. Nykyisin seuran jäsenmäärä on noin 400.
Kia Sorento
Kia Sorento BL (2002–2009)
Vuoden 2003 Euro NCAP -kolaritestistä Sorento sai tulokseksi neljä tähteä viidestä. vasen|pienoiskuva|Facelift-mallin Kia Sorento BL. Syksyllä 2006 Sorento koki pienen kasvojenkohotuksen, jossa se sai muun muassa uudistetun etusäleikön.
David Eddings
Nuoruus ja yksityiselämä
Vapauduttuaan Eddingsit muuttivat toiselle paikkakunnalle. David löysi työtä ruokakaupasta, ja hänen vaimonsa muutti nimensä Leigh Eddingiksi. David kertoi syyksi virkansa jättämiseen Black Hillsissä palkkariidan. Pariskunnan rikostuomio ei tullut julkiseen tietoon ennen kuin useita vuosia heidän kuolemansa jälkeen, vaikka siitä oli kirjoitettu laajasti alueen paikallislehdissä.
Atreenalin Seikkailupuisto Saimaa
Puiston radat koostuvat erilaisista puiden väliin rakennetuista tehtävistä eli rataosuuksista. Niitä voivat olla esimerkiksi vaijerin päällä kävely, heiluvien puupalikoiden päällä kävely, liukuminen puulta toiselle lumilautaa muistuttavan laudan päällä seisten tai köydessä roikkuen, alareunastaan vapaasti roikkuvissa verkoissa kiipeäminen, kiipeilyseinää tai narutikkaita pitkin kiipeäminen sekä tarzanhyppy, jossa heilahdetaan verkkoon köydessä roikkuen. Jokaiselle rataosuudelle on rakennettu varmistussysteemi, esimerkiksi noin rinnan korkeudella kulkeva vaijeri tai lenkit, joihin valjaisiin kiinnitetyt karabiinerit laitetaan. Lastenmaa on rakennettu puiden väliin samaan tapaan kuin muutkin puiston radat, mutta se on matalammalla ja varmistussysteemi on yksinkertaisempi.
Elvis (albumi)
Recording Industry Association of America (R.I.A.A) vahvisti albumin myyneen kultaa 17. helmikuuta 1960 ja platinaa 10. elokuuta 2011.
Ampumahiihdon euroopancup 1999–2000
Kilpailukalenteri
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja, normaalimatkoja sekä viestejä.
Manuel Plaza Reyes
Plaza Reyes osallistui vuoden 1924 kesäolympialaisten maratonille ja sijoittui kuudenneksi. Seuraavissa olympialaisissa vuonna 1928 Amsterdamissa Plaza Reyes voitti Chilelle maan ensimmäisen olympiamitalin sijoittumalla maratonjuoksussa toiseksi ajalla 2 tuntia, 33 minuuttia ja 23 sekuntia. Hän hävisi kilpailun voittaneelle Boughéra el-Ouafille 26 sekuntia. Reyes ja el-Ouafi jakoivat voimansa juoksussa tarkasti ja olivat 30 kilometrin kohdalla selvästi jäljessä kilpailua johtavia juoksijoita. Lopussa edellä olleiden hyytyessä he kuitenkin nousivat kärkisijoille.
ELN
ELN:n ideologia on sekoitus marxilaisuutta ja radikaalia vapautuksen teologiaa. ELN perustettiin vuonna 1964. Sen perusti roomalaiskatolinen pappi ja vapautuksen teologian kannattaja Camilo Torres Restrepo. Sen riveihin liittyi niin Kuubassa koulutuksen saaneita marxilaisia vallankumouksellisia kuin joitain katolisia pappejakin. Vuosina 1973–1974 järjestö oli lähellä tuhoa sisäisen kriisin ja Kolumbian armeijan operaatioiden seurauksena, mutta toipui espanjalaissyntyisen Manuel Pérezin johdolla. Pérezin kuoltua 1998 ryhmän johdossa on ollut Nicolás Rodríguez Bautista.
Pjotr Grahn
Grahn toimi Aleksandr Koltšakin hallituksen vankilahallinnon päällikkönä vuonna 1919. Hän siirtyi sen jälkeen ulkomaille ja asettui Romaniaan.
Jatkosodan suomalaiset ilmatorjuntayksiköt
Jatkosodan suomalaiset ilmatorjuntayksiköt esitellään tässä artikkelissa taulukkomuodossa. Taulukoista käy ilmi ilmatorjuntayksiköiden nimet, sijoitukset (mm. jatkosodan alussa), niiden käyttämä kalusto, saavutetut ilmavoitot, niiden kärsimät tappiot ja muita tietoja.
Armeijakuntien ilmatorjuntayksiköt
Taulukossa on esitelty armeijakunnille alistetut ilmatorjuntayksiköt.
Interaktiivinen media
Interaktiivisen median keskeisiä käsitteitä ovat hyperteksti, hypermedia, multimedia ja vuorovaikutteisuus. Vuorovaikutteisuudessa oleellista on sen molemminpuolisuus:  tietokone ja sen käyttäjä ovat molemmat aktiivisessa roolissa. Toisaalta, koska kyse on nimenomaan median muodosta, käyttäjä on usein vuorovaikutuksessa myös muihin käyttäjiin tietokoneen välityksellä.
Jyväskylän yliopisto
Jyväskylän yliopistossa tietojärjestelmätieteet sekä tietotekniikka tarjoavat suuntautumisvaihtoehtoja interaktiiviseen mediaan liittyen.
Koulutus muualla maailmassa
Quinnipiacin yliopisto Connecticutissa tarjoaa interaktiivisen median maisteritutkinnon. Tutkinnon kurssien aiheina ovat mm. interaktiivisen median teoria, mediatuotanto, ohjelmointi, web-suunnittelu sekä animointi. Tarkoituksena on opettaa, kuinka perinteiset median tuotoksia voidaan muokata multimedian keinoin.
Tutkimusryhmät Tampereen yliopistolla
RIME tulee sanoista Research Group on Information and Media Practices. Sen keskeisenä tutkimusalueena ovat informaatio- ja mediakäytännöt. Esimerkkeinä tutkimuksen teemoista ovat sosiaalisen median hyödyntäminen tiedonhankinnassa, informaatiolukutaito sekä tietointensiivinen vuorovaikutus työyhteisössä.
Helsingin valtaus
Punaiset
Punaisten hallinto ja sodanjohto olivat paenneet Viipuriin 9. huhtikuuta, jonka jälkeen Helsingin puolustus jäi käytännössä siviilien vastuulle. Kansanvaltuuskunta ilmoitti aamulla 10. huhtikuuta Helsingin miliisipäällikön ja komendantin Edvard Nyqvistin hallitsevan ”diktaattorinvaltuuksilla” kaupungin sotilas- ja siviilihallintoa. Helsingin punakaartia komensi I rykmentin päällikkö Fredrik Edvard Johansson. Helsingin punakaartin esikunta antoi käskyn yleisestä liikekannallepanosta päivää ennen saksalaisten saapumista 10. huhtikuuta, jolloin kaupunkia puolustamaan saatiin noin 1 500 punakaartilaisen joukko. Yhteensä punakaartilaisia osallistui taisteluihin korkeintaan 2 000 miestä, vaikka taistelun jälkeen punaisia antautuikin noin 4 000. Kaupunkia puolustaneet punakaartilaiset olivat lähinnä vähäistä taistelukokemusta omaavia reservejä, koska varsinaiset taistelujoukot olivat tuolloin Hämeen rintamalla torjumassa valkoisten yleishyökkäystä. Taisteluun osallistui myös Helsingin naiskaarti.
Punaisten antautumissuunnitelma
Turhan verenvuodatuksen välttämiseksi miliisipäällikkö Nyqvist halusi antautua saksalaisille ja järjesti 10. huhtikuuta useita salaisia tapaamisia sodan osapuolista sivussa pysytelleiden tunnettujen sosiaalidemokraattien ja porvarien kanssa. Saman päivän Työmiehessä oli ilmestynyt muun muassa Väinö Tannerin, Hannes Ryömän ja Matti Paasivuoren allekirjoittama antautumiskehotus. Nyqvist järjesti samana iltana poliisilaitoksella salaisen kokouksen, johon osallistui eräitä punakaartilaispäälliköitä, Ruotsin varakonsuli Jansson, Ruotsin sotilasasiamies kapteeni Sigurd af Ekström, tunnetut sosiaalidemokraatit Ryömä, Lauri af Heurlin ja Väinö Hakkila sekä tulkki. Kapteeni af Ekström toi saksalaisilta saamansa antautumisehdot. Von der Goltz lupasi taata antautuvien punaisten hengen siihen asti kunnes heidät saatettaisiin oikeuden eteen. Kokous laati antautumisjulistuksen, jonka allekirjoittivat Nyqvist, F. E. Johansson ja työväentalon komissaari Robert Hurskainen. Antautumisjulistus lähetettiin painettavaksi, mutta eräät punakaartilaiset estivät sen painamisen ja määräsivät vangitsemaan sen allekirjoittajat.
Keskustan ulkopuolella
Kaupungissa maanalaisesti toiminut valkokaarti alkoi liittyä taisteluun puolenpäivän jälkeen, mutta oli varsinaisesti mukana vasta myöhään iltapäivällä. Viimeisimmissä tutkimuksissa kaartin mukaantulon ajankohta on todettu monissa muistelmissa esitettyä käsitystä myöhemmäksi. Espoosta Pikku-Huopalahteen edenneet saksalaiset kävivät 12. huhtikuuta kiivaita taisteluja puolustusasemiin linnoittautuneita punaisia vastaan Ruskeasuon ja Ilmalan alueilla, mutta eivät kuitenkaan aluksi pääseet etenemään. Iltapäivällä avuksi tuli lisäjoukkoja, jolloin aloitettiin uusi hyökkäys. Sen käynnistyttyä saksalaiset kuitenkin huomasivat punaisten jo hylänneen asemansa. Punaiset olivat vetäytyneet kaupungin keskustaan, jonne saksalaiset etenivät Töölön kautta. Joidenkin tietojen mukaan punaiset olivat polttaneet Leppävaaran ja Munkkiniemen välissä olleen Tarvon saaren sillat, minkä vuoksi saksalaiset eivät voineet edetä keskustaan Munkkiniemestä. Helsingin edustalla oli ankkuroituneena myös venäläinen laivasto-osasto, mutta se poistui paikalta jo päivää ennen saksalaisten hyökkäystä.
Katutaistelut
pienoiskuva|pysty|Helsingin työväentalon torni palaa. Meilahden suunnalta edenneet saksalaiset joutuivat Töölöntullissa jälleen taisteluihin punaisten kanssa, mutta onnistuivat kello 13.30 mennessä etenemään Nordenskiöldinkadulle saakka. Samaan aikaan tilannetta seurannut Valkokaartin esikunta käynnisti vihdoinkin oman hyökkäyksensä. Saksalaisten hyökkäys ei ollut yhtenäinen, vaan kaupunkiin edenneet joukot toimivat itsenäisesti. Kun punaiset saivat pysäytettyä saksalaisten etenemisen, muodosti prikaatinkomentaja Hans von Tschirschky und Bögendorff kaksi iskujoukkoa, joista toinen tunkeutui keskikaupungille Läntistä Viertotietä pitkin ja toinen Hietalahden kautta kantakaupungin eteläosiin. Pasilasta saksalaiset puolestaan etenivät ratapihan kautta kohti keskustaa.
pienoiskuva|vasen|Punakaartin sotilas antautuu Siltasaaren työläiskaupunginosassa. [[Tyyne Böökin valokuva.]] Huhtikuun 13. päivän aamuna alkoi saksalainen laivasto-osasto tulittaa punaisten vastarintapesäkkeitä Etelä- ja Pohjoissatamasta käsin. Kiivaita taisteluja käytiin Smolnan lisäksi vielä muun muassa Päävartiossa ja Borgströmin tupakkatehtaalla. Punaisten päämaja Smolnassa antautui aamulla kello 7. Valkoisten virallinen sotahistoria kertoo antautumisen tapahtuneen ehdoitta, mutta punaisten muistelmien mukaan heidän henkensä kuitenkin luvattiin säilyttää. Yhteensä Smolnassa oli antautumishetkellä 400–500 punaista. Pisimpään punaiset pitivät hallussaan Ruotsalaista lyseota, jossa oli koko sodan ajan ollut noin 500 Kirkkonummella vangittua suojeluskuntalaista. Töölönlahden rannalle sijoitettu tykistö puolestaan ampui vastarannalla sijainnutta Siltasaaren työläiskaupunginosaa, jolloin työväentalon torni syttyi palamaan hieman ennen kello yhtätoista aamupäivällä.
Valtauksen jälkeen
Helsingin menetettyään punaisten puolustuksen johto siirtyi Riihimäelle, jossa sen päällikkönä toimi maalari ja kansanedustaja Efraim Kronqvist. Saksalaiset puolestaan hyökkäsivät Helsingistä pohjoiseen jo 15. huhtikuuta ja valtasivat Klaukkalan neljä päivää myöhemmin, jatkaen sieltä edelleen kohti Hämeenlinnaa. Samaan aikaan Loviisassa maihinnoussut saksalainen Osasto Brandenstein eteni Itä-Uudeltamaalta Lahteen, jonne päätyivät myös Helsingin seudulta paenneet punaiset. Helsinki jäi saksalaisten vaikutusvallan alaiseksi aina keisari Vilhelm II:n kukistumiseen ja ensimmäisen maailmansodan päättymiseen saakka. Rüdiger von der Goltzista oli maan virallinen edustaja Suomessa, hän asui aluksi Hotelli Kämpissä ja sen jälkeen Kesärannassa.